На основу члана 25. став 3. Закона о локалним изборима („Службени гласник РС”, бр. 129/07, 34/10 – одлука УС и 54/11),

Општинска изборна комисија у Рачи, на седници одржаној 12.04.2016. године, донела је

**Р Е Ш Е Њ Е**

**ОДБИЈА СЕ** проглашење изборне листе Јединствена Србија – Драган Марковић Палма, коју је поднела странка Јединствена Србија – Драган Марковић Палма 08.04.2016.године у 21:40 часова.

**О б р а з л о ж е њ е**

Дана 08.04.2016.године у 21:40 часова, странка Јединствена Србија – Драган Марковић Палма поднела је Општинској изборној комисији изборну листу са 11 кандидата за одборнике Скупштине општине Рача на изборима расписаним за 24.04. 2016. године, под називом Јединствена Србија – Драган Марковић Палма. Комисија је истог дана донела одлуку да напред поменута изборна листа не испуњава услове за проглашење, те је подносиоцу изборне листе наложила да отклони недостатке који су сметња за проглашење изборне листе Закључком број 013-47/2016-I/04 од 08.04.2016. године и то у року од 48 часова од часа достављања Закључка. Подносилац изборне листе је примиоо закључак 09.03.2016.године у 20 часова, те с обзиром да није извршио наложене радње које су неопходне за отклањање недостатака који су били сметња проглашењу изборне листе у року од 48 часова од тог тренутка, то је Комисија на седници 12.04.2016.године у 14 часова и 20 минута донела одлуку да се одбије проглашење изборне листе Јединствена Србија – Драган Марковић Палма, а све у складу са чланом 25. став 3. Закона о локалним изборима

**Поука о правном леку:** Против овог Решења може се поднети приговор Општинској изборној комисији у року од 24 часа од дана доношења Решења.

Број 013-49/2016-I/04

У Рачи, 12.04.2016.године

**ОПШТИНСКА ИЗБОРНА КОМИСИЈА У РАЧИ**

ПРЕДСЕДНИК

Лугавац Немања